গীতাঞ্জলি
গীতাঞ্জলি হল রবীন্দ্রনাথ ঠাকুরের লেখা একটি কাব্যগ্রন্থ। এই বইয়ে মোট ১৫৭টি গীতিকবিতা সংকলিত হয়েছে। কবিতাগুলি ব্রাহ্ম-ভাবাপন্ন ভক্তিমূলক রচনা। এর বেশিরভাগ কবিতাতেই রবীন্দ্রনাথ নিজে সুরারোপ করেছিলেন। ১৯০৮-০৯ সালে বিভিন্ন পত্রপত্রিকায় এই কবিতাগুলি প্রকাশিত হয়। এরপর ১৯১০ সালে "গীতাঞ্জলি" কাব্যগ্রন্থটি প্রকাশিত হয়। 
১৯১২ সালে রবীন্দ্রনাথের "সং অফারিংস" (ইংরেজি: Song Offerings) কাব্যগ্রন্থটি প্রকাশিত হয়। এতে "গীতাঞ্জলি" ও সমসাময়িক আরও কয়েকটি কাব্যগ্রন্থের কবিতা রবীন্দ্রনাথ নিজে অনুবাদ করে প্রকাশ করেন। ১৯১৩ সালে ইংরেজি কাব্যগ্রন্থটির জন্য রবীন্দ্রনাথ সাহিত্যে নোবেল পুরস্কার পেয়েছিলেন।
জ্বলো চিতাবাঘ
জ্বলো চিতাবাঘ বাংলাদেশের অন্যতম প্রথাবিরোধী কবি হুমায়ুন আজাদ রচিত দ্বিতীয় কাব্যগ্রন্থ। মার্চ ১৯৮০ সালে খান ব্রাদার্স অ্যান্ড কোং, ঢাকা, বাংলাদেশ থেকে এটি গ্রন্থাকারে প্রকাশিত হয়। ১৯৭৫ সালে বাংলাদেশের এক ব্যর্থ সামরিক অভ্যুত্থানের পরবর্তী সামাজিক ও রাজনৈতিক অবস্থার প্রেক্ষাপটে রচিত কবিতাগুলো এই গ্রন্থে সংকলিত হয়েছে।